پیراسیٹامول

پیراسیٹامول، یَتھ ایسیٹامینوفین تہِ ونان چھِ، چھُ اَکھ دوا یُس دَگ تہٕ تَپھ علاج کرنہٕ خٲطرٕ اِستِمال چھُ یِوان کرنہٕ۔ یہِ چھُ عموٗمَن ہلکہٕ پؠٹھٕ درمیٲنی دَگہِ مَنٛز راحت باپتھ اِستِمال یِوان کرنہٕ۔ کیٚنٛہہ ثبوٗتن ہُنٛد خیال چھُ زِ امہِ سٟتؠ چھِ تپھ وٲلؠ شُرؠ ٹھنڈ کرنس مَنٛز مدد مِلان، مگر باقٕے چھِنہٕ یوٗتاہ یقین تھاوان۔ یہِ چھُ اَکثَر باقٕے دَوہان سٟتؠ مِلِتھ کٕننہٕ یِوان، یِتھ کٔنہِ زن وارِیاہن سردی ہٕنٛد دَوا چھِ۔  پیراسیٹامول چھُ شٔدیٖد دَگہِ خٲطرٕ تہِ اِستِمال یِوان کرنہٕ، یِتھ کٔنؠ زَن کینسرٕچ دَگ تہٕ سرجری پتہٕ دَگ، اوپیئڈ دَگہِ ہٕنٛدِ دوا سٟتؠ مِلِتھ۔ یہِ چھُ عموٗمَن یا تہِ ٲسہ کِن یا ریٚکٹہِ پٲٹھہِ اِستعمال کرنہٕ یِوان، مگر یہِ چھُ رَگہِ مَنٛز اِنٛجیٚکشَن ذٔریعہٕ تہِ دِنہٕ یِوان۔ اَمیُک اثر چھُ روزان دون پؠٹھ ژورن گھنٹن درمیان۔

پیراسیٹامول چھُ عموٗمَن تجویٖز کرنہٕ آمٕژ خوراکَن پؠٹھ محفوٗظ۔ أکِس بالغ سٕنٛدِ خٲطرٕ چھُ تجویٖز کرنہٕ آمُت زِیٛادٕ کھۄتہٕ زِیٛادٕ دوذ ترے پؠٹھ ژور گرٛام۔ زیٛادٕ خۄراک ہیٚکہٕ زہریلہٕ ہنٛد بٲعث بنتھ،یَتھ مَنٛز جگر ناکام گژھَن شٲمِل چھُ۔ مٕسلٕچ دَگ یۄس واریاہ شٔدیٖد چھِ تِم ہیٚکن کُنہِ ساتہٕ گٔژھِتھ، مگر یہِ چھُ نایاب آسان۔ یہِ چھُ باسان حملس دوران تہٕ ماجہِ ہُنٛد دۄد دِنہٕ وِزِ محفوٗظ۔ جگرٕچ بؠٲرؠ والیٚن مَنٛز ہیٚکو یہِ  اِستِمال کٔرِتھ، مگر کم خوراکن مَنٛز۔ اَتھ ہلکہٕ اینالجیسک پٲٹھؠ درجہٕ بندی کرنہٕ آمٔژ۔ اَتھ مَنٛز چھَنہٕ ورمس خٕلاف زیٛادٕ سرگرمی۔ یہٕ کِتھ کٔنؠ چھُ کٲم کران یہٕ چُھنہٕ مکمل طورس پؠٹھ واضح۔

پیراسیٹامول آو گۄڈٕنِچہِ لَٹہِ 1877 مَنٛز بناونہٕ ۔ یہِ چھُ امریکہ تہٕ یورپ دۄشوٕنی مَنٛز دَگ تہٕ تپھ خٲطرٕ سارِوٕے کھۄتہٕ زِیٛادٕ اِستِمال گژھَن وول دوا ۔ یہِ چھُ ورلڈ ہیلتھ آرگنائزیشن کِس ضروٗری ادوِیاتن ہِنٛدِس فہرستَس مَنٛز شٲمِل۔ پیراسیٹامول چھُ اَکھ عام دواہ پٲٹھؠ دٔستِیاب، یَتھ مَنٛز برانڈٕک ناو چھِ یِمَن مَنٛز ٹایلینول تہٕ پاناڈول تہِ شٲمِل چھِ۔  2017 ہَس مَنٛز اوس یہِ امریکہَس مَنٛز 25 ہِم سارِوٕے کھۄتہٕ زِیٛادٕ تجویٖز کرنہٕ آمُت دوا یَتھ مَنٛز 24 ملین کھۄتہٕ زِیٛادٕ نسخہٕ ٲسؠ۔

 حَوالہٕ